Kommissionens forordning (EF) nr. 1142/2003

af 27. juni 2003

om ændring af forordning (EF) nr. 2125/95 for så vidt angår det toldkontingent for Agaricus-svampekonserves, der er tildelt Bulgarien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), senest ændret ved Kommissionens forordning (EF) nr. 453/2002(2), særlig artikel 15, stk. 1, og

ud fra følgende betragtninger:

(1) Ved Kommissionens forordning (EF) nr. 2125/95(3), senest ændret ved forordning (EF) nr. 225/2003(4), blev der åbnet toldkontingenter for Agaricus-svampekonserves og fastsat bestemmelser om forvaltningen af disse.

(2) Ved Rådets afgørelse 2003/286/EF af 8. april 2003 om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Bulgarien på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet(5) blev ordningerne for import til EF af visse landbrugsprodukter med oprindelse i Bulgarien godkendt.

(3) Disse ordninger træder i kraft den 1. juni 2003.

(4) Det kontingent for Agaricus-svampekonserves henhørende under KN-kode 0711 51 00, 2003 10 20 og 2003 10 30 med oprindelse i Bulgarien, der er opført i bilag I til forordning (EF) nr. 2125/95, bør derfor ændres i overensstemmelse hermed.

(5) Forordning (EF) nr. 2125/95 bør derfor ændres i overensstemmelse hermed.

(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen Forarbejdede Frugter og Grøntsager -

UDSTEDT FØLGENDE FORORDNING:

Artikel 1

Artikel 1 i forordning (EF) nr. 2125/95 affattes således:

"Artikel 1

1. Der åbnes toldkontingenter for Agaricus-svampekonserves henhørende under KN-kode 0711 51 00, 2003 10 20 og 2003 10 30, jf. bilag I, på de i denne forordning fastsatte betingelser.

2. Den gældende værditoldsats er på 12 % for produkter henhørende under KN-kode 0711 51 00 (løbenummer 09.4062) og på 23 % for produkter henhørende under KN-kode 2003 10 20 og 2003 10 30 (løbenummer 09.4063). Har de ovennævnte produkter imidlertid oprindelse i Rumænien (løbenummer 09. 4726), anvendes en enhedstoldsats på 8,4 %, og har produkterne oprindelse i Bulgarien (løbenummer 09.4725), opkræves der ingen told."

Artikel 2

Bilag I til forordning (EF) nr. 2125/95 affattes som angivet i bilaget til nærværende forordning.

Artikel 3

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. juni 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. juni 2003.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 29.

(2) EFT L 72 af 14.3.2002, s. 9.

(3) EFT L 212 af 7.9.1995, s. 16.

(4) EUT L 31 af 6.2.2003, s. 10.

(5) EUT L 102 af 24.4.2003, s. 60.

BILAG

"BILAG I

Den i artikel 2 omhandlede fordeling i drænet nettovægt (tons)

>TABELPOSITION>"